"Дулкыннарны ярып алга йөздем, Тик чыдасын утка йөрәгем!" - Суфия  Мостафина шигырьләре

	Суфия  Мостафина (Абдуллина) Кукмара районы Нормабаш авылында туа. Ул укыган мәктәптә алар гаиләсен Байлангар урта мәктәбенең укытучылар династиясе дип атыйлар. Суфия Арча педагогия училищесын, В.И.Ульянов-Ленин исемендәге Казан дәүләт университетын тәмамлый. Янсыбы башлангыч мәктәбенә укытучы һәм директор итеп эшкә билгеләнә.	 Гаиләле булгач, язмыш җилләре аны Себергә алып китә. Ул Якутиянең алмаз табучылар яшәгән Удачный шәһәрендәге егерменче номерлы урта мәктәптә укытучылык эшен дәвам итә.Ире Таһир белән ул һәм кыз тәрбияләп үстерәләр, балалары икесе дә югары белемле. Уллары Марсель Якутиянең  АЛРОСА алмаз табучылары компаниесендә җитәкче эштә эшли, хатыны Әлфия белән өч бала тәрбияләп үстерәләр. Кызлары Венера Норильск шәһәрендә сбербанк хезмәткәре, ире Динар белән ике бала тәрбияләп үстерәләр. Якутиянең Удачный шәһәрендә татар- башкорт  “Туган тел” җәмгыятен оештыруда, аның эшчәнлегендә Суфия Мостафина актив катнашты. Шәһәрдә ел саен сабантуйлар, төрле бәйрәм кичәләре оештырылды. Якутларның “Кэскил”, казахларның “Ана җир”, осетин халкының “Алания”, бурятларның “Ахалар” һәм башка оешмалар белән төрле очрашулар, конкурс – бәйгеләр шәһәрдә яшәүче халыклар дуслыгын тагын да ныгытты. Бер генә бәйрәм дә тәмле-тәмле милли ашларсыз үтмәде.  
	---	
Матбугат.ру

	№ --- | 21.01.2019	


